УЧЕНИЦИ ОТ ПРОФЕСИОНАЛНИ ГИМНАЗИИ ЩЕ СЕ СЪСТЕЗАВАТ ЗА ТИТЛАТА „НАЙ-ДОБЪР МЛАД ФРИЗЬOР И ГРИМЬОР“
Атрактивно състезание за прическа и грим ще се проведе на 20 април в гр. Пловдив – Международен панаир, Палата 3.
Участниците са ученици от професионални гимназии в Бургас, Варна, Велико Търново, Монтана, Пловдив, Пазарджик, Разград, Русе, София, Хасково и Ямбол. Те ще мерят сили в две категории за прическа и грим - „Възраждане на 70-те в бъдещето“ и „Природни стихии“.
Младите таланти ще демонстрират своите умения пред публиката и ще бъдат оценявани от Васил Михайлов - артистичен директор на академия и салони Stephan, Тодор Тошев - международен съдия по мъжко и дамско фризьорство, Руско Русев - собственик на Ноухау салон и основател на Ноухау склул и Минка Петрова - първият майстор-гримьор от град Пловдив и собственик на професионално и учебно грим студио "Бюти Мейк ъп - М". 
Освен за престижните три места за цялостна визия участниците ще се състезават и за специална награда – обучение в академия Stephan.

Входът е свободен. Начален час – 10.00 ч.
 
